text: Fire biler i samme mur på et halvt døgn
  27 november 2010 kl. 14.31
  Fire gange i løbet af kun et halvt døgn er biler i det glatte føre havnet i muren til en tom staldbygning hos en landmands-familie på Møsvråvej ved Almind nord for Kolding.
  
   
  Det er de sneglatte veje, der slår bilerne ud af kurs. Huset, der tilhører Elena og Benn Torkild Pedersen, ligger i et T-kryds for enden af en stejl bakke. 
  Bilerne risikerer at glide af vejbanen og havne i husmuren, hvis de kommer for hurtigt ned ad en stejl bakke.
  Ifølge Kolding kommunes vinterregulativ er Møsvråvej en såkaldt ?C-vej?, og de bliver kun saltet og ryddet for sne på hverdage inden for normal kommunal arbejdstid.
  Sent lørdag eftermiddag har Kolding kommune dog taget initiativ til at opsætte advarselsskilte og ekstraordinært salte på Møsvråvej.
  